**14.02.2025(1).**

**E-pasta nosaukums**

Par laboratoriju gatavību iesaistīties rezidentu apmācībā 2025.gadā

**E-pasta teksts**

Saskaņā ar  Ministru kabineta 2011. gada 30. augusta noteikumu Nr. 685 "Rezidentu uzņemšanas, sadales un rezidentūras finansēšanas kārtība" 4.punktu Veselības ministrija katru gadu līdz 1. aprīlim ar rīkojumu apstiprina rezidentu vietu skaitu uzņemšanā sadalījumā pa specialitātēm un ārstniecības iestādēm, kā arī indikatīvi nosaka rezidentu vietu skaitu sadalījumā pa specialitātēm un ārstniecības iestādēm turpmākajiem diviem gadiem, kas var tikt precizēts attiecīgajā gadā (turpmāk – Rīkojums).

Minēto Rīkojumu Veselības ministrija izstrādā pamatojoties uz vairākiem informācijas avotiem (dati par specialitāšu attīstības dinamiku ilgtermiņā, vecuma struktūra, nodarbinātība, demogrāfiskās prognozes, sistēmā SAIRIS slimnīcu sniegtā informācija par plānotajām un neaizpildītajām slodzēm u.c.), tajā skaitā, pamatojoties uz informāciju, ko sniegušas ārstniecības iestādes, kuras sniedz valsts apmaksātos veselības aprūpes pakalpojumus, par nepieciešamo ārstu skaitu un gatavību iesaistīties rezidentu apmācībā un nodarbinātībā.

Vienlaikus vēršam uzmanību, ka Rīkojumā noteiktais rezidentūras vietu skaita sadalījums pa specialitātēm un iestādēm tikai daļēji spēj apmierināt ārstniecības iestāžu iesniegto pieprasījumu - 2024.gadā ārstniecības iestādes plānoja slēgt darba līgumus ar 1022 rezidentiem, kamēr valsts budžeta līdzekļi bija pietiekami 289 rezidentu apmācībai (2025.gadā – plānoti 984 darba līgumi,  indikatīvi noteiktas 279 rezidentūras vietas).

Lai nodrošinātu, ka Rīkojumā 2025.gadam tiek iekļauta aktuālākā informācija par rezidentu – **Laboratorijas ārstu** piesaisti darbam jūsu laboratorijā rezidentūras laikā, lūdzam informēt par gatavību iesaistīties rezidentu apmācībā 2025.gadā un secīgi 2026. un 2027.gadā, slēdzot darba līgumu. Skaidrojam, ka darba līguma slēgšana nozīmē, ka rezidents ir laboratorijas darbinieks, lai arī noteiktu daļu rezidentūras programmas rezidents var īstenot strādājot citās ārstniecības iestādēs.

Lūdzam informāciju sniegt līdz **š. g. 18. februārim** nosūtot uz e-pasta adresi vainars.klovs@vmnvd.gov.lv

Pateicamies par Jūsu iesaisti un gatavību nodrošināt jauno speciālistu sagatavošanu.